CELEX: 62015CN0506
Language: hr
Date: 2015-09-23 00:00:00
Title: Predmet C-506/15 P: Žalba koju je 23. rujna 2015. podnijela Kraljevina Španjolska protiv presude Općeg suda (peto vijeće) od 15. srpnja 2015. u predmetu T-561/13, Španjolska protiv Komisije

16.11.2015   
            
            
               HR
            
            
               Službeni list Europske unije
            
            
               C 381/24
            
         Žalba koju je 23. rujna 2015. podnijela Kraljevina Španjolska protiv presude Općeg suda (peto vijeće) od 15. srpnja 2015. u predmetu T-561/13, Španjolska protiv Komisije
   (Predmet C-506/15 P)
   (2015/C 381/26)
   Jezik postupka: španjolski
   
      Stranke
   
   
      Žalitelj: Kraljevina Španjolska (zastupnik: M. A. Sampol Pucurull, agent)
   
      Druga stranka u postupku: Europska komisija
   
      Zahtjevi
   
   Žalitelj od Suda zahtijeva da:
   
               —
            
            
               u svakom slučaju prihvati žalbu i djelomično ukine presudu Općeg suda od 15. srpnja 2015. u predmetu T-561/13.
            
         
               —
            
            
               djelomično poništi pobijanu odluku u dijelu kojem isključuje iz financiranja izdatke nastale za Kraljevinu Španjolsku u okviru potpore ICDN u Programu ruralnog razvoja Galicije 2007-2013 u iznosu od 7 57  968,97 eura, a koji odgovaraju pojmu „prirodnih ograničenja (mjere 211 i 212)”.
            
         
               —
            
            
               u svakom slučaju drugoj stranci u postupku naloži snošenje troškova.
            
         
      Žalbeni razlozi i glavni argumenti
   
   
      Prvi žalbeni razlog: U okviru prvog žalbenog razloga Kraljevina Španjolska tvrdi da je Opći sud počinio pogrešku koja se tiče prava time što nije po službenoj dužnosti utvrdio bitnu povredu postupka s obzirom na to da je Europska komisija spornu odluku donijela izvan razumnog roka.
   
      Drugi žalbeni razlog: U okviru drugog žalbenog razloga žalitelj smatra da je Opći sud počinio pogrešku koja se tiče prava, koja se sastoji u povredi članaka 10. i 14. Uredbe Komisije (EZ) br. 1975/2006 (1) od 7. prosinca 2006. o utvrđivanju detaljnih pravila za provedbu Uredbe Vijeća (EZ) br. 1698/2005 o primjeni postupaka kontrole, kao i višestruke sukladnosti u vezi s mjerama potpore ruralnom razvoju i članka 35. Uredbe Komisije (EZ) br. 796/2004 (2) od 21. travnja 2004. o detaljnim pravilima za provedbu višestruke sukladnosti, modulacije i integriranog sustava upravljanja i kontrole predviđenih uredbama Vijeća (EZ) br. 1782/2003 o utvrđivanju zajedničkih pravila za programe izravne potpore u okviru zajedničke poljoprivredne politike i utvrđivanju određenih programa potpore za poljoprivrednike, ocijenivši da ti članci obvezuju španjolska tijela da prebroje životinje tijekom kontrola na terenu.
   
      (1)  SL L 368, str.74.
   
      (2)  SL L 141, str. 18.